





MALI GRADOVI I MALOGRAĐANI 


Upravo je nevjerojatno, kako še ljudi mnogo 
puta teško uživljuju u prošlost kojega mjesta 
ili kojega kraja, ako te prošlosti nijesu sami 
preživjeli. Čitamo li, što je koji inteligentan i 
obrazovan putnik napisao o kojem hrvatskom 
mjestu prije sto godina otprilike, čini nam se, 
da je to mjesto bilo negdje u drugome kraju 
svijeta, i nije moguće, da je to ono isto mjesto, 
koje mi danas poznajemo. 

Tko zna, ne bi li se ljudi veoma čudili i ki- 
mali glavama, kad bi za kojih pedeset, šezdeset 
godina čitali kakav dobar i točan opis života u 
kojem našem malom gradu. Mnogo je puta i 
veoma teško pisati svu istinu, jer. su ljudi osjet- 
ljivi. Ako im se ne mili ovo ili ono, što je napi- 
sano u njihovu mjestu, eto vike i galame i pro- 
testa po novinama ili časopisima. 

Tako je napriliku hrvatski pisac Ante Kovačić 
pisao pripovijest »Među žabarima«. U pripovije- 
sti se narugao Karlovčanima Bilo je protesta I 
samome mi se čini, da je karikatura Karlovčana 
bila upravo strašna. S druge strane čitamo sa- 
svim suprotne stvari o Karlovcu. Zovu ga najro- 
doljubnijim hrvatskim gradom Znade se, da je 
u gradu bilo i mnogo bogatih ljudi, jer se nave- 
liko trgovalo u Karlovcu u ono vrijeme, dok još 
u hrvatskoj zemlji nije bilo željeznica. 

Katkada tko doživi štogod neprijatno u ma- 
lome gradu, kamo je došao prvi puta Poslije 
mu se to mjesto čini neprijatnim i strašnim, čim 
ga se sjeti. 

Teško je pronaći ono, što bi općenito vrije- 
dilo za sve hrvatske male gradove, tj teško je 
napisati, što se vidi posvuda po hrvatskim ma- 
lim gradovima. Drugačije žive napriliku malogra- 
đani po mjestancima Hrvatskoga Zagorja nego 
li malograđani po primorskim mjestima. Opet se 
drugo vidi po graničarskim gradićima nego u 
drugim mjestima. U bosanskim i hercegovačkim 
gradićima, gdje su Hrvati katolici pomiješani 
s muslimanima i s pravoslavnima, živi se opet 
drugačije nego ondje, gdje su katolici malone 
sami ili bar u velikoj većini. 

Čudno je i to, da su se katkada neznatni mali 
gradići kulturno jače istakli nego poveći gradi- 

ći u kraju, gdje se dobro živi. Mogli bismo se 
na pr. začuditi, da se Sisak slabo istaknuo bilo u 
čemu. Znamo, da je to bilo znamenito mjesto 
već prije devetnaest do dvadeset stotina godina. 
Isprva je to bio grad onih Kelta ili keltsko-ilir- 
skoga pomiješanoga naroda, koji je tu živio u 
davno doba. Poslije je tu bio golemi rimski grad, 
koji je propao za velikih ratova u doba seobe 
naroda. No poslije je to bio glavni grad Sloven- 
ske ili Slovinske zemlje, koju po knjigama zo- 
vemo i Panonskom ili Posavskom Hrvatskom. 
Doduše to je onda bilo zacijelo samo veliko selo. 
Poslije je tamo bio velik posjed zagrebačke bi- 
skupije. U povijesti se Sisak pročuo poradi zna- 
menite bitke kod Siska god. 1593. U novije se 
vrijeme grad lijepo podigao, ali nikakav znatni- 
ji kulturni događaj nije istaknuo ime grada 
Siska. 

Drugdje su se mala mjesta vrlo istakla, pa se 
njihovo ime mnogo spominje po knjigama. Tako 
napriliku spomenimo Senj, Krapinu, Požegu. 

U malim su gradovima kao glavni skup sta- 
novnika malograđani ili purgeri, kako se obično 
kaže. S njima pomiješani stanuju u gradićima 
»školana gospoda«. To su činovnici, ponajviše 
državni, a malo ih je privatnih. Nađe se još ne- 
koliko advokata, koji ljekarnik, gdjegdje koji 
privatni liječnik. Po mjestu svoga stanovanja 
najveći dio hrvatske inteligencije, tj. hrvatskih 
iškolovanih ljudi pripada među malograđane, ali 
činovnici lako budu premješteni iz jednoga mje- 
sta u drugo, pa to nije sloj stanovnika, koji bi 
stalno stanovali u istome mjestu. 

Pravi purgeri žive ponajviše od obrta i trgo- 
vine. To im je i glavno staleško obilježje. No 
zanimljivo je promotriti, po čemu se u svome 
gledanju na život i svijet razlikuje malograđanin 
od seljaka, od aristokracije, od činovnika. 

Osobito je svojstvo malograđana, o kojemu 
je svijet slabo svijestan, da malograđanin ima 
oštru sposobnost opaziti sitne razlike oko sebe. 
Uopće ima velik smisao za sitne stvari. Sam po- 
sao, kojim se bave malograđani, navodi ih na 
smisao za sitnice. Cipelar treba da pazi na sit- 
nice na cipeli, krojač i krojačica na sitnice u ši- 

vanju, mali trgovac gleda na sitni dobitak. Tako 
se odgajaju ljudi, koji steku znanje i za sitnice 
u malome krugu; ljudi, koji znadu, što tko jede 
u ulici, gdje oni stanuju. Pazi se, kad je tko ku- 
pio nove cipele, nov šešir, gleda se, je li tuđe 
odijelo dobro skrojeno, je li već izlizano ili 
nije. Tu ljudi trče kao ludi, kad vide da idu sva- 
tovi. Treba promotriti svaku sitnicu:- kako je od- 
jevena nevjesta, kako se drži mladoženja. Kad 
se što kupuje u trgovini, malograđanin se dugo 
pogađa. Isto se to vidi, ako malograđanin što 
kupuje od seljaka. Tu se često na sajmene da- 
ne upravo gomilaju sitne laži. Na priliku; doma- 
ćica kupuje piliće. Kad seljakinja kaže cijenu, 
onda domaćica kaže, da je to preskupo i da je 
malo prije neka druga žena nudila piliće jefti- 
nije. A nitko nije ništa nudio. 

Ako u malome gradu oslabi vjerski život, 
onda se pomalo malograđani pretvaraju u one 
karikature, kojima se često književnici rugaju. 
Zloba stane ispunjati ljudske duše toliko, da iz 
usta nekih ljudi u malome gradu ne možeš čuti 
ništa dobro o drugim ljudima. Tu se preokreću 
tuđe riječi, kritiziraju se sitnice u tuđem vlada- 
nju. Pakost ispunja srce, gotovo postaje život- 
nim ciljem. Govori se veoma mnogo, da tako 
kažemo, jezik se neprestano okreće u ustima, a 
govori se uglavnom o onome, što je kadro po- 
niziti druge ljude. Kuda god kreneš, motri te 
mnogo očiju, koje paze na svaki korak svoga 
bližnjega. 

Zanimljiva je pojava, da svijetu u malim gra- 
dovima vrlo imponiraju čudna strana i nerazum- 
ljiva imena. Osobito u imućnim kućama, gdje je 
dosta novaca, gdje ljudi žele istaknuti svoje go- 
spodstvo, rado preokrenu imena. 

Opazilo se još, kako kažu, da malograđane (i 


uopće tako zvani srednji stalež) lako prevare va- 
ralice, koje se diče svojim bogatstvom, što ga 
uistinu nemaju, ili se hvale, da su u rodu s veli- 
kom gospodom, ili pripovijedaju o sebi, da su 
doktori ili što drugo. To su hohštapleri, kako ih 
zovu tuđim imenom. Oni neukoga seljaka ne 
prevare tako lako kao malograđanina ili uopće 
čovjeka srednjega staleža. 

Prije smo spomenuli malograđansku sitniča- 
vost, da tako kažemo, oštar smisao za sitnice, 
uzak horizont. U gradićima nastaje veoma 
uski lokalni patriotizam, tj. malograđanin se ta- 
ko zaljubi u svoj gradić, da mu je tuđe sve ono, 
što se događa dalje od ono nekoliko gradskih 
ulica. Šta više — možemo vidjeti, da među sa- 
mim malograđanima nastaju opreke između dva 
gradska dijela ili više njih, pa građani iz jedno- 
ga dijela grada ne trpe građane iz drugoga di- 
jela grada. Lako se dogodi, da će i siromašniji 
malograđani prezirati seljačku okolinu oko svo- 
ga grada. 

Dok je aristokrat sklon više lakomosti za vla- 
sti, za ugledom, za političkom moći, a seljak je 
više sklon lakomosti za zemljom, za stokom, 
za žitom (uopće za prostim materijalnim koris- 
nim stvarima), dotle je srednji stalež lakom za 
izrađenim materijalnim stvarima, za novcima 
(koji su isto tako izrađena roba od kovine), za 
odijelima, haljinama, cipelama, pokućtvom, po- 
steljinom, kuhinjskim suđem, za kućama. 

Otkada su u Evropi od malih gradova sred- 
njega vijeka postali u novome vijeku veliki gra- 
dovi sadašnjega vremena, promijenio se i neg- 
dašnji tip malograđanina u novi tip gradskih lju- 
di, među kojima su nastale velike razlike po 
imutku. I to je teško socijalno pitanje današnje- 
ga vremena, o čemu se mnogo- piše i govori. 


CVIJEĆE U NAŠEM DOMU 


Soba dobiva tek onda pravu 
toplinu i prijatnost, ako je ukra- 
suje bar jedna vaza s cvijećem. 
To ne moraju biti skupocjene 
orhideje ili ruže, dovoljno je i 
najjednostavnije cvijeće, tek da 
je s ukusom složeno u vazama. 

Ne samo u proljeće i ljeti, već 
i u jesen, a i zimi imademo ve- 
liki izbor cvijeća za naš dom. 
Jesen je ovdje, pa je pitanje ka- 
ko da ukrasimo sobe. Karanfili, 
ruže, zvjezdane (astre), a kasnije 
krizanteme, georgine i dahlie, 
upravo preplavljuju naše trgove 
za cvijeće. Neke od njih imade 
pače i kroz velik dio zime. Za- 
tim nam stoji na izbor velik broj 
ukrasnih grana, vrlo ukusnih i 
dekorativnih. Tako je na pr. 
granje breze, pa onda lišće crve- 
ne bukve, pa bršljan, ariš, imela, 


bor. Lišće mlade zeleni paprati 
ugodno djeluje među drugim 
cvijećem kao i asparagus. Kako 
vidimo, izbor je velik. Treba sa- 
mo zgodno aranžirati, jer i od 
najskromnijeg cvijeća i najjed- 
nostavnijih grančica možemo 
stvoriti lijepu cjelinu. 

No važnu ulogu igra i vaza, 
jer ona mora da odgovara cvi- 
jeću. Krizanteme ne ćemo nikad 
staviti u nisku vazu, a isto tako 
ni kakovo nježno i sitno cvije- 
će (na pr. potočnice) u visoku 
i masivnu vazu. Oblik i boja 
vaze treba da harmoniziraju s 
cvijećem i da odgovaraju karak- 
teru cvijeća. Najzgodnije su jed- 
nobojne vaze jednostavnog obli- 
ka, jer u njima dolazi cvijeće do 
potpunog izražaja. U zadnje 
vrijeme vrlo su obljubljene sta- 

klene vaze u obliku kugle. 

Cvijeće sa drvenastim drškom 
treba u vazi svaki dan nanovo 
podrezivati, jer inače ne mo- 
že dovoljno crpsti vodu. Ta- 
kvo cvijeće sa drvenastim dr- 
škom su jorgovan, ruže, krizan- 
teme, karanfili. No ne smijemo 
podrezivati sa škarama, već sa 
oštrim nožem Cvijeće sa sočnim, 
mesnatim drškom treba tek mal- 
ko podrezivati, da odviše ne siše 
vodu. (To su- tulipan, sunovrat, 
orhideje). Dobro je ako takovo- 
cvijeće noću izvadimo iz vode, 
zamotamo u novinski papir i sta- 
vimo u hladnu prostoriju sa za- 
tvorenim prozorom, jer im zrak 
oduzima svježinu. 

Tko hoće da ima svježe cvije- 
će, mora ga s mnogo ljubavi I 
strpljivosti njegovati. 

KROZ LEDENU SIBIRIJU 

NAPISAO KS. DE MAISTRE — PREVELA ZLATA L. PERINIĆ (Nastavak) 


Otada su prošle tri godine i Paraskeva nije 
smjela da obnovi svoja preklinjanja — Duga 
bolest njezine majke prisilila ju je da odloži svoj 
nacrt za bolja vremena. Međutim nije prošao ni 
jedan dan, a da ona nije k svojim običnim mo- 
litvama pridružila i molbu, da Bog ublaži njezi- 
nog oca i učini da ona otputuje. I bila je posve 
sigurna, da će Bog jednoga dana uslišati njezinu 
molitvu. 

Njezin otac, iako nije bio bezbožac, malo se 
bavio molitvama, i premda je njezina majka 
bila savjesnija u tom pogledu, nedostajale su joj 
metode, pa je Paraskeva samoj sebi dugovala 
osjećaje, koji su je hrabrili. 

Za ove zadnje tri godine njezina je moć rasu- 
đivanja porasla; mlada je djevojka postigla više 
važnosti u obiteljskom svjetovanju. Ona je mo- 
gla predlagati i razlagati svoj nacrt, a da njezini 
roditelji nisu više gledali na to kao na kakvu 
djetinjariju; no borili su se to više, jer su znali, 
da im je ona vrlo potrebna kao radna snaga. 

Zapreke, koje su oni postavljali njezinom od- 
lasku, po svojoj su naravi utjecale na njezino 
srce. Nisu se više šalili niti nastojali, da je pri- 
jetnjama uvjere, nego milovanjem i suzama. 

»Mi smo već stari,« govorili su joj, »mi ne- 
mamo više ni imanja ni prijatelja u Rusiji. Zar 
bi ti mogla da u ovoj pustinji ostaviš roditelje, 
kojima si jedina utjeha, i to samo zato, da po- 
duzmeš opasan put, koji te može odvesti u pro- 
past i stajati te života, namjesto da nam donese 
slobodu.« 

Na ove razloge Paraskeva je odgovorila samo 
sa suzama. Ali njezina je volja ostala' nepoko- 
lebljiva i svakog se dana sve to više učvršći- 
vala u svojoj odluci. 

Ona se mučila s poteškoćom druge vrsti. I ta 
joj je poteškoća zadavala više brige nego pro- 
tivnost njezina oca. Mogla je putovati jedino 
sa putnicom, bez koje se nije mogla niti iz sela 
udaljiti. Nije bilo vjerojatno, da će gubernator 
iz Tobolska, koji nikada nije odgovorio na nji- 
hove molbe, pristati da joj učini ovu milost. 

Paraskeva je dakle bila prisiljena da odgodi 
svoj odlazak za kasnije vrijeme; te su se sve 
njezine misli usredotočile na sredstva, kako će 
da dobije putnicu. 

Tada je bio u selu neki osuđenik imenom Nei- 
ler, rođen u Rusiji, a sin nekog njemačkog kro- 
jača. Taj je čovjek bio neko vrijeme sluga jed- 
nog đaka na moskovskom sveučilištu, pa su ga 
zbog te sretne okolnosti u Išimu smatrali kao 
osobito snažan um. 

Neiler je sebe držao za nevjernika. Ova vrst 
ludosti skopčana sa zanatom učinila ga je po- 
znatim i stanovnicima i kažnjenicima. Jedni su 
mu nosili svoje kapute, da ih zakrpi, a drugi su 
se zabavljali njegovim neuljudnostima. U broj 


ovih zadnjih spadao je i Lopulov, koji je kadi- 
kad odlazio k njemu. 

Neiler je poznavao religioznu dušu mlade 
djevojke, te joj se rugao zbog njezine pobožno- 
sti i nazivao ju je — svetom Paraskevom. 

Ona je vjerovala, da je on sposobniji nego 
što je doista bio, te se kanila na nj obratiti, da 
joj sastavi molbu za gubernatora, a njezin otac 
samo da je potpiše. 

Kad je jednoga dana završila pranje rublja 
na rijeci, spremala se kući. Prije nego što je 



IZLOG KATOLIČKE ŠTAMPE S JERONIMSKIM KNJIGAMA PRED 
ULAZOM U ŽUPNU CRKVU U CERNIKU KOD NOVE GRADIŠKE 

krenula, ona se po svom običaju više puta pre- 
krstila. Zatim je natovarila na sebe mokro ru- 
blje. Neiler, koji je tuda slučajno prolazio, opazi 
to, pa joj se podsmijehne. 

»Da ste se prekrstili još toliko puta,« reče 
joj on, »učinili biste čudo i vaše bi rublje posve 
samo pošlo kući.« Dajte, dodao je uzimajući joj 
teret, »ja hoću da vidite, kako i nevjernici, koje 
vi tako mnogo mrzite, mogu biti dobri ljudi.« 

I doista, on joj uzme košaru te joj je ponese 
do sela. 

Paraskeva, koja nije imala druge želje nego 
da dobije putnicu, idući putem govorila mu je 
o molbi i važnoj usluzi, koju od njega očekuje. 
Na nesreću — filozof nije znao pisati. On je 
priznao, da je od časa, kad se posvetio kroja- 
čkom zanatu, posve zanemario književnost. Ali 
ju je uputio na nekog čovjeka u selu, koji bi joj 
mogao napisati molbu. 

Došavši oboje njezinoj kući, gdje se nalazilo 
nekoliko osoba, Neiler počne da se hvali uslu- 

gom, koju je iskazao Paraskevi, ušteđujući joj 
trud da napravi čudo — kao i neke druge slične 
šale. No odmah je bio sasvim zbunjen odgovo- 
rom mlade djevojke. 

»(Kako mogu, a da se ne nadam u Božju mi- 
lost?« reče ona. »Ja sam ga na obali rijeke mo- 
lila samo jedan tren, pa iako moje rublje nije 
samo došlo, došlo je ipak bez mene, nošeno 
od jednog nevjernika. Tako je čudo ipak bilo, 
a ja drugo nisam ni tražila od (Providnosti.« 

(Na ovaj odgovor cijelo društvo prasne u smi- 
jeh — na račun krojačev, koji otiđe vrlo utu- 
čen zbog te zgode. 

Ovo prisustvo duha nije nikada napuštalo mla- 
du djevojku ni u najnezgodnijim okolnostima. 

Sutradan se ona požuri da upita za savjet čo- 
vjeka, na kojega je bila upućena. Od njega je 
doznala, kako molbu treba da ona sama potpiše. 

Pisac je uzeo na sebe, da molbu sastavi u za- 
konskom obliku. A kad je bila gotova, Lopulov 
iza nekog opiranja pristane da bude otpremljena, 
iskorišćujući prigodu, da pored nje pošalje i 
svoje pismo, koje se odnosilo na njegove lične 
stvari. 

Od ovog časa iščezne bojazan mlade djevojke, 
njezino se zdravlje popravi, a roditelji postadoše 
očarani njezinom ponovom prirodnom veselošću. 

Ova promjena nije imala drugog uzroka nego 
u uvjerenju, da će dobiti putnicu, i u njezinoj 
neograničenoj nadi u Božju milost. 

Često je išla u šetnju putem za Tobolsk u nadi, 
da će vidjeti dolazak kakvog kurira. Prolazila je 
pokraj pošte, koju je vodio neki stari invalid. 
On je razdavao ono malo pisama, upućenih u 
Išim. Paraskeva se i kod njega raspitivala... 
Dugo vremena nije mu se smjela obraćati, jer joj 
je osorno odgovarao i izrugivao se njezinom 
putnom nacrtu, za koji je i on znao. 

Prošlo je skoro šest mjeseci, otkada je poslana 
njezina molba, kad javiše njezinoj obitelji, da 
je došao glasnik sa pismima za neke ličnosti. 
Paraskeva odmah tamo otrči sa svojim rodite- 
ljima . . . Kad su prozvali Lopulova, glasnik mu 
preda jedan zapečaćeni omot, u kojemu je bila 
putnica za njegovu kćerku, i uzme od njega 
priznanicu o predaji, omota. 

To je bio čas radosti za cijelu obitelj Njima, 
koji su bili zaboravljeni kroz tolike godine, po- 
šiljka s putnicom činila se kao neka vrst milosti. 

Međutim nije bilo nikakva odgovora od gu- 
bernatora na lična pitanja Lopulova . . Što se 
tiče kćeri, ona je bila slobodna, i ne bi se mogla, 
bez velike nepravde, zadržati u Sibiriji protiv 
njezine volje. 

Posvemašnja šutnja njezinog oca značila je 
njegovo neraspoloženje. Ovo žalosno razmi- 
šljanje rastjera doskora zadovoljstvo, koje je 
osjetila zbog gubernatorove milosti. 

Lopulov uzme putnicu i izjavi, da je u prvom 
času raspoloženja pristao da je traži, jer je 
bio uvjeren, da je ne će dobiti, a i zato, da se 
oslobodi kćerinih preklinjanja. 

Paraskeva se vratila kući sa svojim rodite- 
ljima i nije ništa pitala. 'No bila je puna nade te 


je putem zahvaljivala Bogu, da joj je ispunio 
jednu od njezinih želja. 

Njezin je otac sakrio putnicu među svoje 
stvari, izakako ju je omotao u komad rubenine. 
Paraskeva je to opazila, ali je držala, da je to 
dobar znak, jer on je putnicu mogao i poderati. 
Nepristanak svog oca pripisivala je osobitoj na- 
mjeri Providnosti, koja još nije odredila čas 
njezinog odlaska. 

Malo zatim pođe u šumu i tamo je provela dva 
sata u molitvi. Radovala se i puštala svojoj ma- 
šti maha, kako više nema nikakve sumnje, da 
će uspjeti u svome pothvatu. 

Paraskeva je u svemu, što se događalo, vidjela 
prst Božji. Često je govorila: 

»Ja sam ponekad bila kušana, ali nikada pre- 
varena u svojoj vjeri u Njega.« 

Jedan događaj, koji se dogodio- poslije ne- 
koliko dana, još joj je više dao hrabrosti i do- 
prinio možda, da se njezini roditelji odluče... 
Njezina majka, iako nije bila posve uvjerena, 
ponekad se zabavljala sa traženjem prognoze 
budućnosti u najsitnijim dogođajima života. 
Iako nije vjerovala u nesretne dane, izbjegavala 
je da se prihvati bilokakvog posla u ponedje- 
ljak i nikako nije voljela, da joj se prevrne sol- 
nica. Nekoliko je puta uzimala Bibliju, otvarala 
je nasumce i tražila u prvim rečenicama, koje 
su joj došle pred oči, nešto, što bi bilo slično 
njezinoj situaciji, da iz toga izvuče kakvo dobro 
proročanstvo. 'Ovaj način ispitivanja sudbine vrlo 
je rasprostranjen u Rusiji. A ako je izreka ne- 
jasna, počinje se iznova, sve dok se ne nađe 
smisao, koji se želi. 

Nesretnici se prihvaćaju svega, iako ne vje- 
ruju mnogo u ta proročanstva. Oni osjećaju ne- 
ko zadovoljstvo, kad se ta proročanstva slažu 
s njihovim nadama. 

Lopulov je imao običaj, da uveče čita svojoj 
obitelji po koje poglavlje iz Biblije te je žena- 
ma tumačio slavenske riječi, koje nisu razumjele. 
To je neizmjerno veselilo njegovu kćerku. 

Poslije jedne mršave večere, ova tri pusti- 
njaka bili su za stolom, na kojemu se nalazila 
Biblija. Čitanje je bilo završeno i među njima 
je vladala vrlo sjetna šutnja. Uto se Paraskeva 
obrati svojoj majci s namjerom da zapodjene 
razgovor te reče: 

»Otvorite, molim vas, Bibliju i potražite na 
desnoj strani jedanaesti redak.« 

Njezina majka uzme žurno knjigu i otvori je 
iglom, izbroji retke do jedanaestog i glasno pro- 
čita slijedeće riječi : 

»Anđeo Božji s neba pozva Agara i reče mu: 
Šta radite vi tu? Ne bojte se!« 

Primjenu ovoga mjesta iz Sv. Pisma bilo je 
odveć lako dati, a zadovoljavajuća analogija, 
koja se podudarala s namjeravanim putovanjem, 
nije nikomu mogla izmaći. 

Paraskeva u radosnom zanosu uzme Bibliju 
te je više puta poljubi. 

»Ovo je doista čudnovato,« reče majka gle- 
dajući svoga muža. Ali on nije htio da prizna 
takvo tumačenje te se sa svom žestinom obori 
na takvo smiješno gatanje. (Nastavit će se.) 

ČAROBNO 

NAPISAO GABRIEL DE LAUTREC - PREVEO K. 

PRVI SUSRETI 'NA PUTU 

Ružoprsta zora još jednom otvori vrata Isto- 
ka. Zraka sunca klizne kroz otvoren prozor i 
pade na lice Kraljevića, koji nije ni spavao mi- 
sleći na svoj pothvat. Ustane brzo, obuče se i 
pripaše svoj vjerni mač. Kad je sišao u dvorište, 
dvorac je još bio obavijen tišinom i počinkom. 
Ali malo pomalo kapci na prozoru se otvoriše, 
proviriše lica još mamurna od sna, a nekoliko 
časaka kasnije kralj i kraljica dostojanstveno 
siđoše počasnim stepenicama. 

iNisu dospjeli ni da se pošteno obuku, jer su 
požurili, da zagrle onoga, koji će osloboditi nji- 
hovu kćer. Kralj je pače imao noćnu kapu. Za- 
mislite kralja u noćnoj kapi! Kraljičina je kosa 
bila u neredu. 

Doručkovali su na brzu ruku. Nitko nije bio 
jako gladan, a Kraljević se žurio da otputuje. 
Baš su se dizali od stola, kad li se iznenada začu 
strahoviti tresak. Rekao bi, da se čitavi dvorac 
ruši, a nije se znalo radi čega. Svi prisutni za- 
čepiše uši i tjeskobno se pogledaše. Ali se ohra- 
briše videći kralja, gdje se na svom sjedalu 
upravo valja od smijeha. Suze su mu navirale 
na oči. On je naredio, da se u času Kraljevićeva 
odlaska ispali hitac iz topa u znak veselja. 

Doskora se Kraljević oprostio. Kad se udalji- 
vao, pratili su ga poklici i sa sviju prozora na 
dvorcu mahali su mu maramicama. Kraljica ga 
je opskrbila hranom za više dana. Ništa ga 
uostalom nije smetalo, da se zaustavi u kakvoj 
gostionici, prije nego li zađe u šumu. 

Bio je to krasan put s velikim stablima, koja 
su ga štitila od sunca. Iznad sebe visoko vidio 
je gusto lišće, a dnevna zvijezda bila je još ni- 
sko na obzorju. Njezine su zrake prolazile kroz 
krošnje stabala i nježno su milovale Kraljevića. 

Zrak je bio svjež, zadojen raznim jutarnjim 
mirisima. Šetnja je bila pravi užitak. 

MLINAR I NJEGOV SIN 

Inače je put bio pust. Ali nakon sat hoda 
Kraljević sustigne neke ljude, koji su mnogo 
sporije od njega išli u istom pravcu. Približivši 
se prepozna u njima dva seljaka s magarcem 
među njima. Povede s njima razgovor. Jedan je 
od njih bio mlad, a drugi star. Dozna, da su to 
dva mlinara, koji idu u obližnje selo tražiti žita 
za meljavu. Stariji, koji je bio otac onoga dru- 
goga, išao je zgrbljen pod teretom godina. 

VJENČANJE 

MOSKATELO — ILUSTRIRAO R. DE LA NEZIERE 

(Nastavak) 

Kraljević je išao neko vrijeme s njima. Jedno 
je pitanje bilo na njegovim ustima. Iako mu je 
bilo neugodno, ipak ih zapita: 

»Zašto vi,« zapita starca, »ne uzjašete svoga 
magarca, umjesto da se mučite? Kakav je to 
način, da magarac ide mirno, dok častan čo- 
vjek uz njega kasa pješke?« 

Starac na to uzdahne, a zatim potraj a neko 
vrijeme i ne odgovoriše ništa. Stariji ljudi tre- 
baju dulje vremena, da saberu svoje misli. 

»Ja ne tražim ništa bolje,« reče stari. »Ali 
štogod učinio, na sve ljudi glupo prigovaraju. 
Ne govorim to radi vas. Nego ako uzjašim svo- 
ga magarca, uvijek se nađe ljudi, koji plaču 
moga sina, što mora za mnom pješke Ako on 



uzjaše, stid ga je, što oduzima mjesto meni 
starcu. Jednoga smo dana u očaju pokušali da 
oba uzjašemo. Nismo učinili ni sto koraka, kad 
li sretnemo jednoga staroga gospodina, vrlo 
časna izgleda, u crno odjevena i sa zlatnim nao- 
čarima. Reče nam ozbiljno, da je on član Dru- 
štva za zaštitu životinja i pošteno nas opere 
riječima. Na koncu nas povedoše sucu i ja sam 
morao platiti zlatni dinar.« 

Kraljević udari u smijeh ' složi se s dobrim 
čovjekom u tom, kako je zaista teško, da se ljudi 
u nekoj stvari slože. Razgovarajući tako koješta 
prešli su dobar dio puta. Stigoše do jednog ra- 
skrižja, gdje su dva mlinara trebali krenuti pu- 
tem na lijevo. Zaželješe Kraljeviću sretan put, a 
on proslijedi na desno. 

Samo na čas on zaustavi hod: u daljini su se 
vidjela prva stabla začarane šume. 

MOČVARA I GUSTA ŠUMA 

Sunce se visoko popelo nad obzorom i dotada 
je putnik bio zaštićen hladom od njegove žege. 
U blizini tajinstvene šume sve se izmijeni Visoka 
i gusta stabla iščezoše te ostane prazan prostor 
prije ulaska u šumu. Kraljević se nađe pred ve- 
likom močvarom i uvidje, da će teško kroz nju 
proći. Močvara je pred njim bivala svakog časa 


Proizvodnja na veliko — siguran izbor! 
Jesenja sadnja — siguran uspjeh! 

Cijepljenu vinovu lozu i voćke kao i sve ostale lozne 
i voćne proizvode u najboljim vrstama i kvaliteti bez 
konkurencije mogu se nabaviti uz umjerene 
cijene kod davno poznate firme, čije poslove vode 
sami vlasnici kao stručne osobe 

„VELERASADNICI" 

JANKO ŠARIĆ, Petrovaradin (Srijem) 

llustrovani cjenici besplatno! — Po kontrol. vlasti 
rasadnici pronađeni prosti od »SAN JOSE“ uši. 


sve dublja. Na svakom koraku busenje trave po- 
krivalo je žutu vodu, te je svakog časa zapinjao. 
Na nebu je sunce olovno peklo. 

Iza ugodnosti i čari prvih časova počinjale su 
prve kušnje. 

Ali Kraljević nije izgubio odvažnost kod prve 
poteškoće. Nastavi svoj put, zapadne u močvaru 
do koljena. Pomagao se kod toga šibi j em, koje 
je gdjegdje raslo. Junački se probije do kraja i 
stiže do suhog zemljišta na podnožju same šume. 

Malo stane da otpočine. Nikako se nije mo- 
gao oteti nekom neugodnom osjećaju kod ula- 
ska u tajinstvenu šumu. Sjedne u hlad i izvadi 
iz njedara sliku Kraljevne, koju mu je kraljica 
bila dala na odlasku, a prikazivala je Kraljevnu 
baš nekoliko tjedana prije, nego što je bila za- 
čarana u šumi. Pogled na prekrasno lice vrati 
mu odvažnost. Spremi opet sliku kao dragocje- 
nost i diže se ohrabren. 

Drveće je pred njim činilo neprohodnu šumu. 
Uzalud je tražio slobodan prolaz kroz taj zid 
isprekrižanog drača i granja. Ne znajući, kako 
da prodre, odluči da svojim mačem napravi pro- 
laz. Jedva se vrškom mača dotaknuo jedne gra- 
ne, kad li se šiblje i granje čudesno rastavi i po- 
kaže se put pokriven mekanom travicom, kuda 
je začuđen Kraljević krenuo. 

To je bio divan kraj. Zrak je bio zadojen mi- 
risom ruža. Što je Kraljević dalje napredovao, ne- 
vidljive ptice su s grana pjevale nikad čuvene 
pjesme. Slavuji su se budili kao za koncerat i 
najsvečaniju noćnu priredbu. Pjesničko raspolo- 
ženje zahvaćalo je onoga, koji je poduzimao lju- 
bavni pothvat. Starodrevna debla pružala su 
ugodni hlad. Od vremena na vrijeme staze su 
prolazile čistinom, koja je bila zasijana ljubica- 
ma. Pod stablima je vladala okrepljujuća svje- 
žina. Bujan i mlad život vidio se u svim oblicima. 
Bumbari su brundali, a raznobojni leptiri su pre- 



Hiljada je bolesti a jedno zdravlje! 


* 

Bili zdravi ili bolesni, ako još ne poznate 

Radensku ljekovitu vodu 

Onu sa crvenim srcima, tražite kartom upute za kućno 
liječenje 

Uprava Radenskog ljekovitog kupališta SLATINA 
RADENCI (kraj Maribora) 

Kr. dvorski dobavljač za mineralnu vodu. 


lijetali laganim zrakom od jednog šarolikog 
cvijeta do drugoga. Jeleni i pauni su iz drvoreda 
dolazili s potpunim povjerenjem došljaku. Nji- 
hova krasota davala je naslutiti, da dugo i dugo 
godina nisu vidjeli sebi neprijateljskog čovjeka. 

Ta prostrana šuma graničila je s kraljev- 
stvom kralja i kraljice. Ali glas o nesreći Kra- 
ljevne raširio se nadaleko i koligod je dugo vri- 
jeme prošlo od toga dogođaja, svi su stanovnici 
živjeli u nekom tajinstvenom strahu. U ono da- 
leko vrijeme moć je vještica i čarobnjaka bila 
osobito poštivana, i obični se ljudi nisu usudili 
u krajeve, gdje je njihova moć vladala. Ljudi 
su znali, da njihovu moć može uništiti samo 
Kraljević, pa su samo vještice i divlje životinje 
onuda mogle slobodno prolaziti. Iznimka su bila 
neka lica iz priča, kojima su vještice bile dozvo- 
lile pristup, i koja su nastavala taj kraj snova, 
gdje se u središtu svega nalazio stan začarane 
Kralj evne. 

ORLOVO PERO 

Odjednom začu Kraljević neki čudan glas, za 
koji se činilo, da dolazi iza jednog reda stabala 
s lijeve strane. Pođe naprijed oprezno, jer se 
s pravom bojao ići u nepoznato. Uveče ga je, 
za vrijeme večere, vještica Karonja vrlo ružno 
gledala. A u jutro svog odlaska nije se nimalo 
iznenadio čuvši, da je ona ostavila dvorac cijeli 
sat prije, u crnoj kočiji, a pred njom su išle 
dvije magarice i užasno revale. Čuvao se on nje. 
Ali kad je došao do reda stabala, odakle je glas 
stizao, nije opazio ništa sumnjiva. 

Bio je tu samo jedan orao na grani, koji je 
okrenut prema njemu držao u svom kljunu 
vrlo mirno okrugao i ravan komad sira Kralje- 
vić još opazi kod debla jednu lisicu. Lisica je pu- 
štala glas, kojega je Kraljević čuo zvuk. Orao 
je vrlo zadovoljno to slušao. Činilo se, da lisičin 
glas, kojega je Kraljević čuo zvuk, a nije mo- 
gao razumjeti smisao, mnogo djeluje na orla. 
Bilo da može odgovoriti subesjedniku ili da zi- 
jevne od dosade, orao otvori široko kljun i pu- 
sti sir, koji je padao s jedne grane na drugu. 
Jadni je orao izgledao tako potišten tim izne- 
nadnim dogođajem, da se Kraljeviću smilio. Sir 
je sad na imao pasti na zemlju, da ga lisica 
ugrabi. Ali čovječji pogled je ustavi — i ona 
pobježe glavom bez obzira. 

Sir pade na lišće i ne uprlja se. Orao skačući 
s grane na granu stiže do Kraljevića i izreče mu 
vrlo zahvalan govor. Zatim iščupa svojim klju- 
nom jedno pero iz svoga lijevoga krila i pruža- 
jući mu ga reče: 

»Uzmi ovo pero i čuvaj ga pažljivo. Ja ću ti 
pokazati svoju zahvalnost. Dobro znam, zašto 
si došao u šumu i da ovdje imaš neprijatelja. Ako 
se ikada, ne dao Bog, nađeš u ozbiljnoj opasno- 
sti protari ovo pero među svojim rukama. Po- 
trudit ću se, da te izbavim iz tog zla.« 

Prije nego li je Kraljević mogao odgovoriti, 
da iskaže svoju zahvalnost, orao zgrabi opet 
svojim kljunom sir, hitro se uzdigne i iščezne 
u guštari. 

(Nastavit će se.) 

FILM O BEČKIM DJEČACIMA PJEVAČIMA 



SKUPINA ZGRADA BEČKIH DJEČAKA U HINTERBICHLU, 
ljetovalištu njihovu u istočnom Tirolu 


U Beču postoji jedan dječački pjevački zbor, 
koji je pod imenom »Wiener Sangerknaben« 
(Bečki dječaci pjevači) stekao slavu po cijelome 
svijetu. To je zapravo cijela jedna odgojna usta- 
nova, u kojoj se pod upravom jednoga svećenika 
odgajaju dječaci nesamo za pjevače, nego i za 
život. Koji se dječak od devet-deset godina otkri- 
je, da ima lijep glas za pjevanje, bude primljen 
među te dječake pjevače. U pjevačkom se zboru 
uči i vježba pjevanju, a osim toga polazi školu. 
Kad dječak sa 13 ili 14 godina mijenja glas, pre- 
staje pjevati, ali na trošak cijele te ustanove 
školuje se dalje' ili uči kakav zanat, a kad svrši 
školu ili zanat, odlazi u život. 

Dječaci su razvrstani u više zborova. Najbolji 
zbor obično putuje po svijetu priređujući kon- 
certe, a prihodima tih koncerata uzdržava se 
cijela ustanova. Ti dječaci pjevači bili su prije 
više godina već i u Zagrebu. Obišli su nesamo ci- 
jelu Evropu, nego i Ameriku i Australiju. Kad 
tako putuju po koncertnim turnejama, ide s nji- 
ma nesamo njihov dirigent, nego i učitelji, koji 
dječake poučavaju u školskim predmetima. 

Njihovo glavno boravište je u Beču u jednom 
posebnom dvorcu, a ljetne praznike provode od 
početka srpnja do konca kolovoza u istočnom 
Tirolu, gdje u zabitnom mjestancu Hinterbichlu, 
koje leži oko 1300 m visoko, imadu svoje vlastito 
ljetovalište. Preko ljeta budu među njih primljeni 
i drugi dječaci, ukoliko ima mjesta, da i oni s nji- 
ma provedu dva mjeseca bezbrižnog dječačkog 
života u igri, zabavi i izletima, a ipak sve u disci- 
plini, kojom ravna ruka ravnatelja Schm'idta, 
svećenika, koji je sav svoj život posvetio tim 
dječacima pjevačima. 

U Hinterbichlu, ljetnom boravištu Bečkih dje- 
čaka pjevača, postoji kao vlasništvo te ustanove 
i hotel za goste i 'izletnike, pa onamo dolaze 
mnogi roditelji onih dječaka, koji se nalaze me- 
đu dječacima pjevačima, da provedu neko vri- 
jeme na divnom gorskom zraku u blizini svojih 
sinova. A i inače dolazi u Hinterbichl od godine 
do godine sve više stranaca. 

Među tim Bečkim dječacima pjevačima po- 
sljednjih nekoliko godina provodi ljeto i po 


Napisao Dr Josip Andrić 
nekoliko hrvatskih dječaka iz Zagreba. Već dva 
ljeta dadoh k njima i svoga sina. Tako sam u 
dva maha već i sam imao prilike pohoditi Hin- 
terbichl, provesti ondje koji dan, naužiti se one 
divne alpinske prirode i promatrati život tih ve- 
selih dječaka. Tkogod to na svoje oči vidi, vraća 
se oduševljen i pun udivljenja nad rezultatima, 
što ih postizava jedan jedini svećenik, predavši 
se sav tako plemenitom zadatku. 

I u Hinterbichlu pjevači dječaci pjevaju. Pri- 
ređuju i pjevačke nastupe pred gostima. Izvode 
dapače i Mozartovu operu »Bastien i Bastijena«. 
A najsvečanije je, kad pod otvorenim nebom 
imadu svečanu službu Božju, kod koje pjevaju. 
Tada se zgrnu amo tirolski gorštaci u svojim 
šarolikim nošnjama iz cijelog onoga kraja. 

U Zagrebu se već drugi tjedan izvodi s veli- 
kim uspjehom film o tim Bečkim dječacima pje- 
vačima. Glavno je lice dječak Toni, siroče bez 
oca i majke, koji ide s jednim uličnim pjeva- 
čem-harmoriikašem pjevajući, jer ima krasan 
glas. Tog dječaka otkriva direktor Bečkih dje- 
čaka pjevača te ga radi njegove pjevačke da- 
rovitosti prima među svoje dječake. I sad kroz 
cijeli film, u kojem se zbiva napet dramatski 
događaj s malim Tonijem, pratim dječake 
pjevače, njihov život u Beču, a središte je rad- 
nje u Hinterbichlu. Film je zaista prekrasan i 
po sadržaju i po izvedbi. I što je najglavnije, 
to je katoličkim duhom prožeti film, koji do- 
kazuje, da ovako dobri filmovi privlače i više 
publike, nego kojekakvi s nedostojnim sadr- 
žajem, koj'i su već dodijali cijelom svijetu. Taj 
film »Ulični pjevači« ima silan uspjeh po svem 
svijetu, te prihodi od njega idh u korist usta- 
nove Bečkih dječaka pjevača. Tako se Bečki dje- 
čaci služe evo i filmom, tim najmodernijim kul- 
turnim sredstvom, u propagiranju svoje umjet- 
nosti i ciljeva svoje divne ustanove. 



KAPELICA U HINTERBICHLU, U KOJU POLAZE DJEČACI 
PJEVAČI NA SVOJU JUTARNJU I VEČERNJU MOLITVU 

USPOMENE NA NEZABORAVNOG VITEZA BOŽJEG PERA 

NAD PRERANIM GROBOM DRA MARIJA MATULIĆA, GLAVNOG UREDNIKA „HRVATSKE STRAŽE* 
(Nastavak) Piše Dr Josip Andrić 


IV. 

Prevrat godine 1918. prekinuo je moj đački 
život i bacio me na novinarsko polje. Kraj sobe 
uredništva katoličkog dnevnika »Narodne Po- 
litike«, u kojem se Matulić razvijao u sve bo- 
ljeg uvodničara, radio sam u susjednoj uredni- 
čkoj sobi nastojeći se u »Seljačkim Novinama« 
što više uživjeti u dušu sela, iz kojega sam po- 
tekao. 

Kao novinari stupili smo i u staleško društvo 
profesionalnih novinara, pa kad je u ožujku 

1920. godine bio prvi veliki novinarski izlet iz 
Jugoslavije u Čehoslovačku, pridružili smo mu 
se i nas dvojica. Na to nas je potakao Rogulja, 
koji je međutim baš pred taj naš odlazak u Če- 
hoslovačku svoj požrtvovni, naporni i mučeni- 
čkom idealizmu posvećeni život na naše opće 
zaprepaštenje nenadano i naglo završio u Sa- 
rajevu 19. veljače 1920. 

Ja sam u to vrijeme bio pred posljednjim pra- 
vničkim rigorozom. Smrt dra Petre Rogulje, na- 
šeg »oca Pere«, kako smo ga svi i azivali ozna- 
čujući tim svoj dubokom odanošfu prožeti od- 
nos prema tom našem hrvatskom katoličkom 
prvaku, sve nas je silno potresla, te je nekoliko 
dana trebalo, da se i ja ponovo saberem u svom 
predispitn-om radu. A kad sam dva dana prije 
rigoroza još dobio i g< 'ta, jednog seljaka iz 
Srijema, bio sam upravo očajan, jer je gostu 
— osobito kad je to seljak, a prema seljaku po 
svojim sklonostima gojim uvijek posebnu paž- 
nju — trebalo također posvetiti nešto vremena, 
koje mi je bilo upravo na minute odbrojeno za 
sve ono, što sam još za taj završni svoj ispit tre- 
bao svršiti. Dok je moj gost mirno spavao u mo- 
joj đačkoj sobi, ja sam do daleko iza ponoći 
nadoknađivao, što mi je od dana bilo izgubljeno. 

Sve je lijepo prošlo. Dne 28. veljače bila je 
moja promocija, a već 29. veljače — bila je to 
prijestupna godina — sjedio sam s Matulićem 
u vlaku vozeći se prema Čehoslovačkoj 


»Ja ću se držati tebe,« govorio mi je Matulić. 
»Ti si proživio dvije godine u Pragu, znaš tamo 
ljude i prilike, pa ćemo zajedno nastojati da što« 
više vidimo, čujemo i naučimo. Ne ćemo se držati 
samo oficijelnoga programa . . .« 

Čim smo stigli u Prag, potražio sam svoje 
znance iz čeških katoličkih krugova, s kojima se 
ne vidjeh već četiri godine. Tako sam s Matuli- 
ćem došao i u prostorije Češke Akademske Lige v 
gdje je baš taj čas katoličkim sveučilištarcima 
držao predavanje dr Franjo Nosek, jedan od 
najistaknutijih prvaka mlađe češke katoličke ge- 
neracije, koji je bio čovjek asketskog života, a 
uz to dubok mislilac. 

»Dr Nosek me mnogo podsjeća na našeg po- 
kojnog dra Rudolfa Eckerta,« rekoh Matuliću, 
koji se veoma zanimao za predavača. Nisam tada 
ni slutio, da će 15 godina kasnije dr Nosek otići 
u prerani grob oplakivan od cijele češke kato- 
ličke javnosti isto tako, kako će ga dvije i po 
godine iza toga slijediti i naš Matulić. Srodne 
duše Eckert, Nosek i Matulić, povučene već u 
ovom životu više u sebe, povukle su se rano u 

vječnost ostavivši za sobom jaz, koji se ne da, 
prekriti . . . 

Poslije predavanja dra -Nosek a upoznao nas 
je moj davni znanac prof. Antun Novđk s njime 
ii s mnogima, s kojima raspredosmo razgovor, 
Dr. Nosek je brzo otišao, jer ga je čekalo još 
jedno predavanje. S ostalima smo pretresli naj- 
različitija pitanja, pa tako dođe govor i na 
slovačkoga- vođu Andriju Hlinku, koji je u to 
doba radi svoje politike bio interniran u Pragu. 

»To je pravi mučenik,« govorio nam je je- 
dan između čeških rrJađih inteligenata, kojega 
dotada nisam poznavao, ali koji se pokazao po- 
sebno sklon i uslužan prema Matuliću i meni. 
»I po životu svom je pravi svetac. Čim dođu prvi 
izbori, Slovaci će ga u triumfu ponijeti kroz svu 
Slovačku . . .« 

»Hlinka dolazi više puta i amo među nas te 
nam drži predavanja,« nadoveže prof. Novak. 
»Uvijek ga rado slušamo i oduševljavamo se 
njegovim katoličkim fanatizmom, koji je nama 
ovdje, gdje je udruženi husitizam i marksizam 
iza prevrata stao da diže glavu, vrlo potreban.« 

»Ha, imam jednu divnu ideju,« upadne opet 
onaj, koji se onako vatreno oduševljavao za 
Hlinku, te se obrati meni i Matuliću: »Da li biste 
htjeli, da se sastanete s Hlinkom, pa da se i 
sami osvjedočite o njegovoj veličini?« 

»O još kako bi nam to bilo drago!« rekoh, 
a Matuliću se samo raširilo lice od radosti, što 
mu se otvara prilika za jedan neobični novinarski 
doživljaj. 

»Pa dobro!« reče onaj Čeh. »Pozvat ćemo za 
sutra u 2 sata po podne Hlinku, da dođe ovamo 
u naše prostorije. Dođite i vi, a doći će i više 
naših, pa će to biti zanimljiv prijateljski češko- 
slovačko-hrvatski katolički sastanak. Možete ga 
intervjuisati za svoje novine . . .« 

Drugog dana u urečeno vrijeme nađosmo se 
opet u Češkoj Akademskoj Ligi. Bilo je tu već^ 
kojih desetak čeških inteligenata i sveučilištaraca. 
Nismo dugo čekali, i eto i Andrije Hlinke, čija 
je visoka pojava u širokom slovačkom šeširu 
već kod prvog susreta na nas snažno djelovala 
svojom impozantnošću. 

»Ovo su dakle naša braća Hrvati,« reče Hlin- 
ka pružajući nam ruku. »Pozdravljam vas od 
sveg srca. Hrvate sam uvijek veoma volio i ci- 
jenio, jer smo mi Slovaci i Hrvati uvijek bili u 
sličnoj narodnoj borbi . . .« 

Hlinka sjede, a i mi zauzesmo mjesta. Nje- 
govo lice s izrazitim slovačkim crtama odavalo 
je samosvijestan izražaj. Njegove svijetle oči, 
kojima nas je redom čvrsto promatrao, kao da 
nam želi prodrijeti svakom u dušu, odavale su 
skrivene tragove velikih patnja, što ih je taj 
vođa slovačkoga naroda u svom životu morao da 
prođe. 

»Eto vidite, gospodo,« počne Hlinka, »došli ste 
da vidite Prag, glavni grad slobodne češkoslo- 
vačke države, ali kakvom slobodom češki libe- 
ralci, husiti i socijalisti kane usrećiti narod, vi- 
dite evo na mom slučaju. Mene, koji sam radi 


borbe za slobodu slovačkog naroda morao da 
sjedim u madžarskim tamnicama, optužuju sada 
i češki liberalci i husiti, da želim natrag k Ma- 
džarima. Može li to razuman čovjek shvatiti? 
Može li pametan čovjek u takve objede, koji- 
ma se nabacuju na mene, vjerovati? No svejedno 
su me eto 'internirali. Ne dadu mi, da idem k svom 
slovačkom narodu, jer znadu, da je slovački na- 
rod uz mene. To vam, gospodo, samo jasno po- 
kazuje, da se ondje, gdje se mrzi katolicizam, 
ne poštuje ni prava sloboda. A mene, vjerujte, 
mrze u prvom redu radi moga katolicizma, koji 
je uvijek bio i ostat će temelj slovačkog narod- 
nog života. Tko misli, da će taj katolicizam u 
životu slovačkog naroda potkopati, ljuto se vara. 
Takvima ćemo mi Slovaci ostati zakleti neprija- 
telji, pa ma koliko nas zatvarali . . .« 

I tako je Hlinka sve vatrenije, sve zanesenije 
govorio. A mi smo ga samo slušali, a kad bi pre- 
stao, stavljali smo mu pitanja. Matulić je sjedio 
kraj mene i na papiru bi mi napisao svako novo 
pitanje, koje da u češkom jeziku postavim Hlin- 

ki. Iza svakog je pitanja Hlinka opet desetak 
minuta govorio razlažući svoje stanovište prema 
svakom problemu i svoje poglede na razvoj jav- 
noga života. Svaka mu je riječ bila, kao da sa 
slovačkih Tatra kida kamen po kamen te njime 
ruši ono, što njegovi protivnici s mukom umjet- 
no podižu protiv njegove politike, koja je ja- 
sna i jednostavna, kao što je jednostavan i on, 
najpozvaniji tumač slovačke narodne duše. I 
dok smo ga tako promatrali i slušali, obuzimalo 
nas je uvjerenje, da baš ta jednostavnost nje- 
gove duše, njegove pojave, njegove politike i 
narodnih težnja, kojih je on personificirani pred- 
stavnik, nosi s'igurnu pobjedu. 

»Gledajte Prag, taj divni glavni grad češkoga 
naroda,« govorio je u iskrenom zanosu, »kud- 
god po njemu koraknete, naići ćete na tragove i 
spomenike velike katoličke kulture. Pa zar nije 
strahota, što lice'; tradiciju i dušu toga grada 
husiti, bezvjerski liberalci i socijalisti izopačuju 
i nagrđuju nastojeći mu dati protukršćanski ka- 
rakter? Ali ne će u tom uspjeti, jer se i češki 
svijesni katolici evo dižu na obranu onoga, što 
mora svakom katoličkom narodu biti sveto. A 
pogotovu mi Slovaci n'ikada ne ćemo dati, da 
se protukatolički kukolj iz ovog središta države 
prenosi i k nama u Slovačku . . .« 

Dva puna sata trajao je tako naš razgovor 
s Hlinkom. Pa kad smo prestali da stavljamo no- 
va pitanja, Hlinka se stao zanimati i. za razna 
pitanja hrvatske politike, te nam je pričao, kako 
je prošle godinu putujući u Pariz bio na prolazu 
i u Zagrebu, ali samo nešto preko jednog sata. 

»Bio sam došao do katedrale, nju razgledao 
i prošao po glavnoj ulici, a onda sam se vratio 
na kolodvor, da nastavim put. Moram reći, da 
je vaš Zagreb zaista lijep, pa ako je u njem i 
katolička svijest onako jaka, kako je jaka ka- 
tolička svijest cijelog hrvatskog naroda, koju 
m'i svi poznajemo i kojoj se divimo, tada se ta- 
kvim glavnim gradom hrvatski narod uistinu mo- 
že ponositi. Jer naglašujem vam na koncu i opet: 
samo ono što počiva na katolicizmu i što diše 
katoličkim duhom, ima prava i trajnu vrijed- 
nost, a sve je drugo od danas do sutra. To vrijedi 
za cijeli naš život, pa i za politiku. Ne zabora- 
vite nikad, da vam je to rekao Andrej Hli/ika, 
vođa slovačkoga naroda, pa prema tome sudite 
i nastojte protumačiti sve moje političke čine. 
I pozdravite mi dragi bratski hrvatski narod!« 

Digao se te nije ni dopustio, da mu zahvalimo, 
što je za volju nas dvojice hrvatskih katoličkih 
novinara došao na ovaj prijateljski domjenak, 
nego se naglo od nas oprostio i odlučnim ko- 
rakom napustio dvoranu ispraćen od sviju nas. 

»Zar ne, divna duša, ideal od čovjeka i narod- 
nog vođe?« sav nas je oduševljen pitao onaj 
Čeh, koji je upriličio taj naš sastanak s Hlin- 
kom. »I mi se katolički Česi ponosimo, da je 
Slovačka državi dala takvoga kao kremen neslo- 
mivoga katoličkog političara . . .« 

Kad smo se Matulić i ja vraćali s tog sastan- 
ka iz Češke Akademske Lige, govorio mi je on: 

»Sve, što nam je Hlinka rekao, ja sam kratko 
bilježio, ukoliko sam mogao da ga slijedim. Mo- 


rat ćeš mi to pregledati, pa da nadopunimo, što 
mi je umaklo. (Načinit ćemo iz toga, kad se vra- 
timo u Zagreb, divan intervju za naš dnevnik. 
Ali zasad ne ćemo nikom ni spominjati, da smo 
bili kod Hlinke . . .« 

Za našeg boravka u Pragu bili smo svi no- 
vinari u audijenciji i kod predsjednika republi- 
ke Masaryka, a i tadanji nam je ministar vanj- 
skih posala Beneš priredio svečano primanje. 
Kod Masaryka smo bili baš na dan sedamdesete 
godišnjice njegova života, pa nam je i rekao, da 
je toga dana doživio tri posebne radosti: potpi- 
sao je novi ustav Cehoslovačke, dobio čestitku 
od Wilsona i eto primio i nas novinare iz Jugo- 
slavije. A Beneš na-s je diplomatski pogostio. 

Sad nakon našeg sastanka s Hlinkom govorio 
mi je Matulić: 

»Eto upoznali smo dva izrazita antipoda če- 
škoslovačke politike. S jedne strane stoji Ma- 
saryk, filozof, čovjek uma, koji sve svoje čine 
ravna po hladnim zakonima razuma, a s druge 
strane Hlinka, pučki tribun, čovjek srca, koji 
se u svojim činima daje nositi od zanosa i čuv- 
stava. Masaryk, koji kao predstavnik inteligent- 
nih slojeva bez pravih pristaša u puku dolazi na 
čelo države, prema Hlinki, kojega široka slo- 
jevi cijelog jednog naroda izdižu i postavljaju 
sebi za vođu. Masaryk, koji je u mladosti svojoj 
racionalističkom filozofijom došao do toga, da 
se odrekao katoličke vjere, i Hlinka, čija je glav- 
na veličina u tom, što je upravo fanatički brani- 
telj katolicizma. Masaryk, porijeklom Slovak, 
sankcionira centralistički ustav čehoslovačke u 
isto vrijeme, dok Hlinka interniran naviješta naj- 
žešću borbu proti tom centralizmu . . .« 

»A Beneš? . . .« upitam. 

»On je izraziti diplomata, koji je prilično uda- 
ljen od tipa načelnih političara, kakvi su Masa- 
ryk i Hlinka. U njemu je Masaryk našao izvr- 
snog pomagača, koji njegovu politiku praktično 
provodi. Šteta, što i Hlinka za svoju politiku 
nema tako vještog diplomate . . .« 

Iste večeri nakon našeg sastanka s Hlinkom 
odvezla se cijela naša novinarska ekspedicija iz 
'Praga u Bratislavu. Ondje smo bili drugi dan 
prije podne primljeni od dra Šrobara, ministra 
za Slovačku, koji je u mladosti bio štićenik 
Hlinkin, da kasnije za hvalu postane njegov naj- 
zakletiji protivnik. Nije umaklo našoj pažnji, 
da je i pred nama stranim novinarima s pose- 
bnom žučljivošću napao Hlinkinu politiku . . . 

Bio sam vrlo radostan, kad sam u Bratislavi 
na kazališnim plakatima pročitao, da se to veče 
u Slovačkom Narodnom Kazalištu izvodi opera 
»Šarka« od češkoga skladatelja Zdenka Fibicka. 
To sam djelo već davno želio čuti 1 , a nisam imao 
prilike za čitavog svog dvogodišnjeg boravka u 
Pragu. Eto sada zgode. Kupio sam sebi odmah 
i glasovirski izvadak te opere, samo da je mogu 
pomnije slijediti kod izvedbe te večeri. 

Bio sam u loži zajedno s Matulićem. Fibichova 
mi se glazba veoma sviđa, pa me i prvi čin 
»Šarke« odmah zanio. Govorio sam Matuliću za 
odmora o sadržaju, smislu i glazbi tog opernog 

djela, kadli nas zovne jedan od naših novinar- 
skih kolega iz lože. 

»Imam da vam javim neugodnu vijest,« reče 
nam. 

»Što?« blenusmo mi u njega. 

»Obojica ste isključeni iz novinarske ekspe- 
dicije.« 

»'Kako? Zašto?« zgranusmo obojica još većma 
od čuda. 

»Pa eto . . . radi Hlinke ... No hodite, čeka 
vas vodstvo ekspedicije, da vam to objasni . . .« 

Napustili smo u velikom uzbuđenju kazalište. 
Kad dođosmo među naše novinarske kolege, ne- 
kako su nas svi čudno gledali. A Milan Marja- 
nović nam stane tumačiti : 

»Praške katoličke novine donijele su vijest, 
da ste jučer imali sastanak s Hlinkom. Tim ste 
se ogriješili o gostoljubivost češkoslovačke re- 
publike, pa prema tome više ne možete dalje na- 
staviti put s nama po čehoslovačkoj.« 

»Što se tiče našeg sastanka s Hlinkom,« stade 
se žestiti Matulić, »to je naše pravo na novinar- 
sku slobodu, po kojoj se možemo u svrhu in- 
formacije sastati, s kim hoćemo. Tko tako ne 
misli, taj dokazuje, da je protiv novinarske slo- 
bode . . .« 

Marjanović je te Matulićeve riječi slušao u 
neprilici, koju nije mogao sakriti. Nismo tada ni 
slutili, da će on deset godina kasnije pod dik- 
tatorskim režimom doći na čelo državne usta- 
nove za ugušivanje slobode štampe... 

»Ali važno je i ovo,« upadnem u riječ ja. »Vi 
nas sada isključujete 'iz novinarske ekspedicije, 
u koju nas je vodstvo ekspedicije primilo na za- 
jedničku putnicu i na zajednički trošak. Sad nas 
međutim na pola puta kanite u stranoj državi 
ostaviti i bez putnice i bez sredstava . . .« 

»To se sad nas više ne tiče. Brinite se odsad 
za sebe, kako znate!« odvrati Marjanović i 
udalji se od nas. 

'Ni Matuliću ni meni nije ponos dao, da se da- 
lje ponizujemo pred tolikom nekolegijalnošću, 
koja nas je tako nemilo stigla. Napustili smo 
svoje nedrugarske suputnike i otputovali drugo 
jutro natrag u Prag, gdje ćemo se već nekako 
snaći i glede putnice i glede novca, ukoliko nam 
uzmanjka. Putem smo neprestano pretresali sve 
pojedinosti te neobične afere, u koju smo eto 
bili upali. 

»Jesi li opazio, kako- je Šrobar, kad smo ju- 
čer bili svi mi novinari kod njega, upravo stra- 
stveno napao Hlinku?« progovori Matulić. »On- 
da j e on već bio saznao o našem sastanku s Hlin- 
kom. Znajući dakle, da među nazočnim novina- 
rima ima i takvih, koji simpatiziraju s Hlinkom, 
nije se mogao suzdržati, da ne iskali svoj bijes. 
Uveče je pred vodstvom novinarske ekspedicije 
otvoreno izjavio svoje negodovanje, što se u 
ekspediciji našlo i takvih, koji simpatiziraju s 
veleizdajnikom’ Hlinkom. To su vođe ekspedi- 
cije shvatili kao mig, da treba da nas odstrane. 

I umjesto da cijelu stvar dobro ispitaju, bez ika- 
kvog nas saslušanj a izbaciše . . .« 

»Samo kako je izašlo na javu, da smo se sa- 
stali s Hlinkom?« primijetim ja. 


»To ti mora biti novinarski posve shvatljivo. 
Sva štampa piše ovih dana mnogo o našoj no- 
vinarskoj ekspediciji. Sve novine nastoje, da o 
nama nešto što zanimljivije donesu. Za katoli- 
čkog novinara je zahvalna senzacija, da iznese, 
kako u toj ekspediciji ima i katoličkih novinara, 
koji su eto posvetili pažnju nesamo onom, što 
im se oficijelno pokazuje, nego traže veze i in- 
formacije i u katoličkim krugovima. A kako je 
Hlinka najsenzacionalnija katolička ličnost u da- 
našnjoj Čehoslovačkoj, vijest o hrvatskim kato- 
ličkim novinarima poprima veću senzacionalnost 
u vezi s Hlinkom. Objelodanjujući tu vijest o 
našem sastanku s Hlinkom onaj, koji je tu vi- 
jest pisao, zastalno nije slutio, kakva će se iz te 
vijesti za nas izleći neugodnost . . .« 

Stigavši u Prag odmah sam svoje znance iz 
katoličkih čeških krugova obavijestio, što nam 
se desilo. Svi su se okomili na Šrobara. 

»Tako on eto i na vama iskaljuje svoj bijes 
prema Hlinki!« rekoše. 

»Stid nas je, da se prema vama kao gostima 
države tako negostoljubivo postupa!« 

Odvedoše nas bivšem češkom katoličkom mi- 
nistru dru Moricu Hrubanu, ne bi li on poduzeo 
korake kod češkoslovačke vlade, da nam se na- 
nesena netaktičnost ispravi. Dr. Hruban je od- 
mah pred nama stupio u telefonsku vezu s mi- 
nistrom vanjskih posala Benešom. Razgovor od 
nekoliko minuta između Hrubana i Beneša za- 
vršio je tim, da je Beneš izjavio, kako mu je 
žao, što se to bez njegova znanja desilo, al'i da 
je to unutarnja stvar same novinarske ekspe- 
dicije, pa da on tu ništa drugo ne može, nego se 
zauzeti kod jugoslavenskog poslanstva, da nam 
se bez poteškoća izdadu putnice za povratak 
kući. To je i učinio, te smo zaista već drugi dan 
imali svoje vlastite putnice . . . 

Nismo htjeli otići iz Praga, a da se ponovo 
ne vidimo s Hlinkom, za kojega smo i mi i ne- 
hotice eto morali podnijeti žrtvu. Posjetili smo 
ga u sanatoriju u praškom predgrađu Podolju 
iza Vyšehrada. Primio nas je vrlo srdačno. 

»Eto, sad ste i sami na sebi osjetili,« reče nam, 
»kako se kod nas poštuje sloboda. Meni ne da- 
du, da idem svojoj kući, a vas negostoljubivo tje- 
raju, jer ste se usudili razgovarati sa mnom. 
Taj vam je nemili slučaj pokazao, što o našim 
prilikama treba da mislite, a ja evo i ovi moji 
prijatelji, koji smo bili povod ovom neugodnom 
incidentu, odsad vas smatramo svojim supatni- 
cima i sačuvat ćemo vas u još milijoj uspomeni. 
I evo ja vas pozivam, da što prije dođete i k meni 
u Ružomberok, kamo ću se, ako Bog da, već 
za kratko vrijeme vratiti. Bit ćete mi mili gosti.« 

Dvije godine iza toga — u kolovoju 1922. — 
doista sam (ovaj puta bez Matulića) pohodio 
slovačkog vođu Hlinku u Ružomberku, te smo 
se kod gostoljubivog stola u njegovu župnom 
dvoru spominjali i one afere nas hrvatskih kato- 
ličkih novinara, što smo se usudili s njim, tada 
interniranim »veleizdajnikom«, sastati i razgo- 
varati . . . 

Prije nego što smo Matulić i ja dobivši ono 
putnice i posudivši nešto potrebnog novca bili 

(Nastavak na strani 796.) 

Izvorna novela 


U GOSTIMA KOD PRIJATELJA 

Napisao Ante Jakšić 


Cim je metnuo tanjur na stol, sjeo i uzeo žli- 
cu, već sam vidio, da mi želi nešto reći. I nije- 
sam se prevario. Dok je žlicom miješao juhu, 
pogledao me je ispod oka ni ne osvrćući se na 
ostale »odlične« goste u »Engliš menzi« i rekao: 

»Hajde, dođite — ti i Mate danas k meni u 
stan, da vas kao ljude počastim. Ionako je ne- 
djelja, vani je hladno, džep prazan, pa kuda i 
znate. Toliko puta sam vas već zvao, da je naj- 
zad već i red da me počastite svojim pohodom!« 

Gledam ja preko stola Matu, koji ozbiljno 
guta šalatu i komad mesa, i velim: 

»Da idemo!?« 

Mate guta i veli: 

»A imaš li ti što kod kuće Brusač?« 

»Imam!« kaže veselo Brusač. »Kakq ne bih 
imao. Počastit ću vas kao svoje odhčne goste, 
osjećat ćete se kao kod svoje kuće. Kad ja ne- 
koga pozovem, onda znači, da od mene ne odlazi 
nitko gladan ni žedan.« 

Mate briše nos i klima glavom: 

»A ti još tamo stanuješ?« 

»Tamo sam ti ja, na Trešnjevki.« 

»Je li tamo zgodno?« pitam ja. 

»Još kako,« prihvaća Brusač Gljederišo Ka- 
landrać. »Kako ne bi bilo lijepo. Predio baš za 
nas umjetnike.« 

»Pa jest, ti studiraš Umjetničku akademiju!« 
veli Mate i bavi se dalje sa šalatom. Brusač se 
pognuo, isturio glavu i samo mu na nos pada 
svijetlo kroz nizak prozor. On je nekako ras- 
položen i priča, kako živi tamo, na krajnjoj Treš- 
njevki, kuda još nije doprla ni civilizacija. Ima 
tamo, veli, mnogo motiva za umjetnike. Živi u 
prirodi, pali lampu kremenom, a umiva se u ka- 
menoj udubini. I lijepo mu je, posve se dobro 
osjeća. Jedinu udobnost civilizacije uživa u to- 
me, što stanuje na katu, ali i taj je kat odmah 
pod krovom! A ima, veli, i nekog Špiru, starke- 
lju, koji svakog dana spava do podne i prije 
no što će ustati, obično pita, da li još mačak 
spava na peći. Priča eto tako o svojim udobno- 
stima u pitomoj okolici Brusač Gljederišo Kalan- 
drać i sve mu se brk osmjehuje. Gledam ja nje- 
ga, pa sve mislim: baš bi dobro bilo, da mu ispu- 
nimo vruću želju te da odemo s njim, da nas 
počasti. 

»Pa sad, kada baš zoveš, treba da ti ispunimo 
tu želju!« kažem ja. 

»A hoćeš li nas dobro počastiti? A?« mjeri ga 
Mate i osmijeh mu igra pod nosom po kratkim 
brčićima, kojima je u zadnje vrijeme posveći- 
vao osobitu svoju ličnu naklonost. 

Brusač, kao da se našao dirnut u visoko shva- 
ćanje, gostoprimstva, gleda ga s visine i veli: 

»Kada zovem, onda i častim!« 

Kada je Mate utvrdio, da mu poslije odličnog 
objeda u »Engliiš menzi« subjektivni prohtjev 
nije u dovoljnoj mjeri našao satisfakciju, odlu- 
čio je, da se odazovemo ljubaznom pozivu Bru- 
sača Kalandraća Gljederiše, posjetioca Umjet- 
ničke akademije, stalnog člana »'Okruglog sto- 


la« u »Engliš menzi« i stanovnika Trešnjevke 
s divnom prirodnom ljepotom, koju još nije za- 
hvatio talas razorne civilizacije! 

Kada smo pošli, Brusač postao sav veseo i 
raspričao se, raspričao se, slatka braćo moja,, 
kao da nam hofira (kako bi se to izrazio malo 
bolji svijet). A i meni, pravo da vam kažem, ne- 
kako drago pri srcu i sve mislim, ne bi ni imalo 
smisla, da smo se oglušili pozivu, jer bi se još 
možda i uvrijedio! Galantnom čovjeku nije stalo 
mnogo do jednog čašćenja i kada zove, onda i 
održi riječ! 

Idemo mi tako i idemo, a blato je veliko i kiša 
sitna rosi, ali što sve to može da naškodi galo- 
šama, koje su u dovoljnoj mjeri već očeličile 
svoj karakter i oštroumnost noseći me svakog 
dana kroz Trnjanske ledine. Navikle su one već 
na slične pothvate i zato imam i toliko pouzdanja 
u njih. A što se tiče Mate, on je bio nekada sa 
mnom u personalnoj uniiji (da se historijski izra- 
zim) i to još u ona premena, kada smo stanovali 
zajedno u Trnju pod protektoratom babe-sta- 
nodavke, :s kojom je svakog prvog prekidao di- 
plomatske odnose u uvjerenju, da mu poslije 
prvog ispod kreveta nestaje kofer sa stvarima 
radi njenog nedovoljnog razumijevanja na po- 
dručju financijskog interesa! Otkako je poslije 
jednog okršaja uspio da se oslobodi babina pro- 
tektorata i da svoje diplomatske sposobnosti 
okuša u Đačkom domu, odonda je i prestala per- 
sonalna unija i ja sam ostao sam da strpljivo 
izgrađujem svoju budućnost u kulturnom kao 
i u političkom pogledu. No od svega toga ostala 
je u njemu ona stara vještina savlađivanja ne- 
pogođnosti prirodnih elemenata, pa ni njemu 
ovo blato nije mnogo ulijevalo brige i straha u 
kosti. 

Kada smo najzad poslije dugog vremena ugle- 
dali ulicu, u kojoj je rekao Brusač da stanuje, 
odlanulo nam je u duši i odahnuli smo. 

»Eto, to je moja rezidencija!« rekao je Bru- 
sač, otvorio drvena, od letava zbijena vrata i 
pustio nas da prođemo kroz predvorje, gdje su 
kokoši čeprkale i kljucale otpatke od jela. Po 
klimavim, vrlo kosim stepenicama uspeli smo se 
na kat i htjeli da se zaustavimo i da se smjesti-' 
mo na neki divan, šta li je, koji je nemarno po- 
čivao odmah uza zid. No Brusač nam je dao do 
znanja, da raskoš te sobe stoji na raspolaganju 
nekog gospodina, koje sam ime već i zaboravio, 
ali sam upamtio samo to, da sa sobom nosi ve- 
liki nož, da se samo izjutra vraća kući i da po- 
slije podne odmah odlazi. Kroz tu sobu smo ušli 
u jednu drugu, gdje su ležale s desna i s lijeva 
dva kreveta, koji su sigurno preživjeli burnu 
povijest, i sada su se najzad smirili tu, pod sve- 
denim i krivim svodom, da nađu zaborav^ nad 
porušenim nadama. 

Mate je odmah sjeo na desna krevet, a ja sam 
gledao, kako Brusač vadi neku staklenu bocu iz 
kovčega, kako je diže prema svijetlu, koje je 
dolazilo kroz četverouglasti, maleni prozor. Za- 

dovoljno je zaklimao glavom, prišao k peći, ko- 
ju sam tek sada primijetio, kako stoji mrgodna 
i zlovoljna kao kakva stara profesorica razoča- 
rana u ljubavi. 

»Izvolite sjesti i čime vas mogu poslužiti?« 
rekao je uslužno Brusač. »Evo, dat ću vam kesu 
punu suhih šljiva, to sam neki dan kupio.« 

»Daj ti samo sve ovamo!« govorio je Mate i 
popuštao remen na hlačama, koje su zaboravile 
na svu uglađenost pristojnog sjedenja i na koji- 
ma više nije bilo ni traga onog pristojnog od- 
goja, s kojim ih je krojač pustio u zbiljski ži- 
vot. 

»Evo, pa se poslužite šljivama, dok ja ne sku- 
ham na peći topao čaj. Špirita još imam, moći ću 
vas i crnom kavom poslužiti.« 

Dao on nama tu kesu suhih šljiva, a mi se li- 
jepo dali na posao i ponašamo se, kao da smo 
kod svoje kuće. Znamo, da bi se inače Brusač još 
mogao i uvrijediti. No dok smo se mi tako li- 
jepo zabavljali i hvalili suhe šljive, sjeo Brusač 
na krevet i veli: 

»E pa, nemojte koštice pod krevet bacati.« 

»Izvoli s nama!« kažemo. »Dobre su.« 

»Samo vi jedite, ja imam kada.« 

Pregleda Brusač opet tamo na peći vodu za 
čaj, a mi ovdje hvalimo šljive i ponašamo se kao 
kod svoje kuće. A i Brusač velii: 

»Zato sam vas i zvao, da jedete.« 

I dok on tamo kuha topao čaj, a mi ovdje je- 
demo šljive, prelazim pogledom po sobi i vidim 
pod prozorom stol, na njemu nekoliko kutija, 
nekakve boce, prljave i u vrhu polupane, na zidu 
uz prozor sliku, koja valjda predstavlja žensku 
glavu, koja je po svoj prilici i po ženskoj ka- 
pricioznostii imala ambiciju da bude lijepa. A 
tamo uz peć na vješalici vise poderane hlače, na 
njima prijavi ubrus. Inače, kada se uzme sve u 
obzir, može se reći, da je soba lijepa i da ima 
divan izgled u okolicu, to jest, vidi se neki dim- 
njak, koji se ii sada puši! 

I dok ja, kako i sami vidite, uživam u ljepoti 
okolice, Brusač je dotle izlio čaj u čaše i okre- 
nuo se sav nasmijan i udobrovoljen: 

»Izvolite, evo čaj je gotov.« 

»Ima još ovdje šljiva!« veli Mate i vidim, da 
se teška srca od njih rastaje 

»Pijte, dok je topao. Evo svakom i žlica še- 
ćera.« Miješamo mi čaj i polako srčemo i ob- 
lizivamo se, a Brusač opet meće na peć vodu i 
sipa preostali špirit, da nam blagovremeno sku- 
ha još i crnu kavu, i sve nas gleda i smije se. 

»Kada ste se tako častili? A?« pita Brusač i di- 
že poklopac s posude. 

»Ne pitaj,« velii Mate, »ovo je iznenađenje za 
moj želudac. Sigurno će se čuditi i domišljati, 
kakva li danas može biti svečanost!« 

»Neka zna, kada ja častim!« kaže Brusač i 
kuha crnu kavu. A mi za tren oka popili čaj i 
opet, da ne bismo ostali baš besposleni prionuli 
uz suhe šljive i to tek onako, da ne sjedimo ba- 
dava. Za čas skuhao Brusač crnu kavu, ulio je 


u one iste čaše, iz kojih smo pili čaj, s motiva- 
cijom, da će ionako sve ići na jedno mjesto. 

»Čaja više nemam, a ni špirita! Evo, pa poku- 
šajte kavu, mora da je izvrsna!« 

»Ja se razumijem u to!« veli Mate i srče kavu. 

»E pa,« skočio naglo Brusač, »ne može se to 
tako. Nemoj prolijevati po jastuku i po krevetu! 
Što će mi gazdarica reći. Kod mene je sve čisto 
i mnogo se drži do reda.« 

Gleda Mate u jastuk i u svoje hlače i najzad 
samo odmahne rukom. 

»Mojim hlačama ne škodi.« 

Pijemo mi tako crnu kavu, i Brusač pije, ali 
vidim, da mu na licu više nema onoga prijašnje- 
ga osmijeha. Nekako mu se lice rashladilo, raz- 
vuklo i oči mu nekako sumnjivo poigravaju. 

»De, metni još vode, skuhaj ponovo!«- kaže 
Mate. Brusač sleže ramenima: 

»Nemam špirita. Sav je izgorio. Sada ne ću 
s večeri moći sebi čaj kuhati, da se ugrijem pri- 
je no što ću leći. Tu je strašno zima i sigurno 
ću se smrznuti. Nijesmo baš trebali sve potro- 
šiti.« 

»Ded onda još šljiva!« kaže Mate 

»Eno ih, pa ih uzmi.« 



Slika desno: 

STARI KAŠTEL U PAZINU U ISTRI 


Stali mi da jedemo šljive, a Brusač sjedi pred 
nama na stolčiću pognut i nekako, vidim, čisto 
zavidno gleda u kesu. 

»Jedi!« nudimo ga mi. 

»Samo vi jedite!« odmahuje rukom, ali pogled 
ne skida s kese. 

Jedemo mi, a Mate nikako da prestane. Šljiva 
za šljivom nestaje i kako ih biva manje, tako i 
Brusač sve snuždeniji, a ni ne govori kao prije. 
Umuknuo i samo nas mjeri. No kada je od cijele 
kese ostalo još samo četvrtina, a Brusač primak- 
nuo bliže stolicu i stao sve po tri šljive da tura 
u usta. A ja sam odmah znao, da je vidio, kako 
više .nema šale, i kako preostalo, što se dade 
spasiti, treba ma i ovako spasiti. 

»Što se ti tako, Brusač, žuriš!« velim ja. »Imaš 
vremena.« 

A op samo jede i ni riječi da mi kaže Za čas 
nestale šljive, a Mate zgužva papir i bacio ga na 
pod govoreći: 

»Dobre su bile!« 

»Dobre su zaista!« potvrđujem ja. 

»Nego, imaš li još što!« pita Mate. 

»Ima kruha i šećera na stolu!« kažem ja i gle- 
dam Brusača. 

»Daj ovamo, Brusač, kada sam već počeo je- 
sti, da se najedem!« veli Mate i namiješta se 
udobnije u krevetu. 

A Brusač ustao, odmahnuo rukom i kaže: 

»E, momci, neka je već dosta! Sve ste mi po- 
jeli. Sve ste pojeli bez obzira, što ću sad ja ru- 
čati izjutra.« 

»Kako; zar nam više ne daš?« Čudimo se mi. 

»Dosta je! Opustošili ste me kao gladne go- 
dine.« 

»Ajde, ništa to,« kažem ja, »ne treba da nam 
sada i kruh i šećer dadneš. Drugi put ćeš nas 
opet pozvati, ovo neka ti ostane.« 

Smrko se Brusač i sprema po stolu, a kroz 
zube mrsi: 

»Nema ništa više! Nikad vas više neću pozvati. 
Popili ste mi sav čaj i crnu kafu, a i šljive ste 
mi sve pojeli. Mogli ste barem što za večeru da 
mi ostavite! A, ne, dosta je. Dižite se, pa idemo!« 

»E, to nije lijepo,« buni se Mate u krevetu, 
»pozvao si nas u goste, da nas kao ljude počas- 
tiš, a sad nas želiš i gladne i žedne otpremiti. E, 
to nije lijepo. Idemo i sami!« 

Ustao Mate, stegao remen oko pasa isto ono- 
liko, za koliko ga je bio prije popustio, i po- 
šao k vratima; a ja odmah za njim! A i Brusač 
pošao za nama i sve nešto gunđa kroz nos. 

Od toga dana nikada nas više nije Brusač po- 
zvao, iako sam poderao galoše, dok nijesmo do- 
šli u grad. Sigurno smo mu se zamjerili, što smo 
bili ,stidljivi i što se nismo kao pravi gosti po- 
našali slobodno kao kod svoje kuće! 


USPOMENE NA NEZABORAVNOG 
VITEZA BOŽJEG PERA 

(Svršetak sa strane 793.) 

napustili Prag i Čehoslovačku, još smo pohodili 
i praškog nadbiskupa dra Kordača. Čitao je u 
novinama o našem incidentu, te nas je vrlo rado> 
primio i dao nam vrlo zanimljiv intervju pun 
dubokih misli i pogleda na opća katolička pita- 
nja. I opet je Matulić meni bilježio pitanja, koja 
sam ja stavljao nadbiskupu. Cijeli sat trajao je 
naš razgovor s tim velikim crkvenim knezom, 
koji se, prije nego> je postao nadbiskup na sto- 
lici sv. Vojtjeha, istakao i kao' čovjek znanosti 
i kao katolički političar. U njemu smo upoznali 
čovjeka, u kojem su se našle i mnoge značajke 
Masarykove filozofske naravi i mnoge značajke 
Hlinkine na dubokim čuvstvima osnovane po- 
letne naravi, a sve to u divnom skladu. 

Kad smo se nakon svega toga nas dvojica s 
osjećajem izagnanika vratili iz čehoslovačke u 
Zagreb, bilo nam je najveće zadovoljstvo, što 
smo sa sobom donijeli dva krasna intervjua — 
s Hlinkom i Kordačem — , koje smo i objeloda- 
nili, i što se nismo zadovoljili, da nam se na na- 
šem putovanju pokazuju samo Potemkinova sela, 
nego smo zavirili malo i iza oficijelnog zastora. 
A tek tamo smo našli prave prijatelje, koji su 
nas približili shvaćanju problema češkoslova- 
čkog javnog života. 

(Svršetak u slijedećem broju.) 

NAJZASLUŽNIJI ČOVJEK 

Kad se g. 1800. engleski admiral Nelson, koji 
se proslavio u pomorskim bojevima protiv fran- 
cuske flote, vratio u Englesku, da uživa zaslu- 
ženi mir, obasuše ga mnogi njegovi bivši časni- 
ci molbama za preporuke. Jedan penzionirani 
kapetan molio ga za posebnu pomoć od tisuću 
funti, jer je on, kako je govorio u molbi, odlučio 
uspjeh bitke kod Abukira, kad je žestoko nava- 
lio na neprijatelja. 

»Imate pravo,« odgovori mu Nelson, »vaša će 
se molba uvažiti, čim budu zadovoljene molbe 
drugih dvanaest časnika moje vojske, koji ta- 
kođer tvrde, svaki za se, da je baš njegovim is- 
tupom u našoj ratnoj akciji boj kod Abukira za 
nas povoljno ispao.« 



Oglas registr. pod S. Br 1675 od 17. XII 1936. 


Slika na omotu: 

Tišina na alpskom jezeru 

Foto Zlata Ivanković 


796 



ŠTO SS _A. 3Xr X M A. ŽENE 


Kućni savjet I 

NJEGA ZIMSKE SALATE 

Zimska salata spada među ono 
povrće, koje može prezimiti na vrtu, 
te koje nam pruža u rano proljeće 
dobru i zdravu hranu. Istinabog za 
suhe i jake zime puno je ugine, ali 
ju ipak mora saditi svaka ona do- 
maćica, koja ima svoj vrt. Rad oko 
zimske salate nije težak, dapače je 
manji negoli rad oko proljetne i 
ljetne salate. Nu obzirom na to, što 
' nam dolazi u rano proljeće za upo- 
trebu, kad ionako ima veoma malo 
drugog svježeg povrća, vrijedno je 
pozabaviti se i njom. Zimskoj salati 
treba snažno, spojno i toplo zemlji- 
šte, koje je donekle propusno. Ona 
slabije uspijeva na samoj pjeskulji. 
Vrlo dobro uspije onda, kad je zima 
dosta blaga i kratka. 

Sije se kod nas u rujnu ili početkom 
listopada, a čim poodraste, presa- 
đuje se na redove u razmaku od 
15 — 20 cm. Nepresađena, a dosta gu- 
sto izrasla, može se trošiti dok je još 
posve mlada. Raščupava se, a pre- 
ostali stručci ostave se da prezime. 
Ako nastane suha, jača studen, onda 
ju valja tanko pokriti sječkom, ili 
borovim ili jelovim grančicama, ili 
lišćem. Nu čim se ukaže proljeće, ot- 
krije se; a ako je zemljište suho, 
onda ga moramo prorahliti. Ozeble 
stručke treba zamijeniti drugima, a 
ako su pojedini stručci malo uzdignu- 
ti, onda moramo oko njih učvrstiti 
zemlju. Češće zalijevanje vodom ra- 
zrijeđenom gnojnicom pospješava rast 
salate. Najbolje vrste za prezimljenje 
jesu: Nansen ili sjeverni pol, i Hercu- 
les. Ova je zadnja veoma krupna, a 
žute glavice. 

Za mužnje neka vlada mir. Ako 

s kravom postupamo tiho i mirno, 
onda ćemo dobiti više mlijeka. Za vri- 
jeme mužnje ne treba da itko drugi 
zalazi u staju, jer se već i samom 
mužnjom uznemiruje krava. Svako uz- 
nemirivanje djeluje na količinu mlije- 
ka. Valja znati da se za vrijeme muze- 
nja u kravi stvara mlijeko; za to onaj, 


Najveća 
katoli- 
čka 
tvrtka 
glazbala 
u državi 

koji muze kravu, mora s njom blago 
postupati, te neka ju češće pogladi 
po tijelu. Slobodno je, ali polako, na- 
sloniti glavu na kravu. Osim toga za 
vrijeme muzenja ne treba kravi dati 
nikakvu hranu, jer se i tim uznemi- 
ruje krava. A osobito onda, kad se 
u neposrednoj blizini krave nalazi 
koje proždrljivo marvinče. I. S. 

Zdravlje 

Kupke od omorikovih iglica. Te su 

kupelji osobito podesne za nervozne 
ljude. Za jednu se kupelj uzme 2 do 
5 kg omorikovih ili "borovih iglica pa 
se to iskuha. Mjesto toga može se 
kupiti u ljekarni ili drogeriji 150 do 
500 grama ekstrakta od tih iglica. 
Toliko za svaku kupku. Takova ku- 
pelj djeluje veoma povoljno na našu 
kožu. Isto takove kupelji neka upo- 
trebljuju i oni bolesnici koji boluju 
na reumatizmu, išijasu, ili kostobolji. 
Toplina kupelji, odnosno vode, neka 
iznaša 32 — 35° C. U tako toploj vodi 
smijemo biti samo 15 minuta. Iza ta- 
kve kupelji osjećamo se svježiji i 
krepči. 

Brzo liječenje kihavice. Uzmi malo 
čiste vate, samo toliko da od nje uz- 
mogneš napraviti posve malu kugli- 
cu, kao glavicu od šibice, kojom pot- 
paljujemo cigaretu ili drugu vatru. 
Tu glavičicu natopi tinkturom joda i 
ostavi da se malo provene. Sad uzmi 
još malo čiste vate, te njom omotaj 
onu natopljenu kuglicu. Turi u nos- 
nicu tako, da možeš dihati na nos. 
Udihavanjem zraka ulazi s njim po- 
malo i miris joda u nos i u ostale 
nosne šupljine. Za jedan sat iza toga 
prestat će kihavica. Samo valja pa- 
ziti da natopljena kuglica bude do- 
bro omotana vatom sa svih strana, 
jer bi inače mogli jodom ozlijediti 
nosnu šupljinu. Po vremenu se mora 
obnoviti taj posao. 1. S. 

Dobar tek 

Juha od riže. Prži četiri žlice riže 
na 1 decilitru ulja. Dodaj malo braš- 
na i nasjeckanog zelenog peršina, pa 
prokuhaj u 1 litri vode. Po volji mo- 
žeš u gotovu tu juhu naribati i par- 
mezanskog sira. 

Soangalija. Uzmi 54 kg bijeloga 
graha i stavi ga preko noći u vodu, 
da se namoči. Drugi dan ga kuhaj, pa 
kad je napola kuhan, dodaj 2 glavice 
fino nasjeckanog luka, prilij 2 del. 
ulja, posoli i pobiberi. 

Pržolica sa kiselim krastavcima. 
Natuci pržolice, umoči jednu stranu 
u brašno i preprži naglo na vreloj 
masti na obadvije' strane. Na to me- 
tni fino kosanog luka, posoli i pirjaj 
polagano jedan sat. Dodaj dvije žlice 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PAS AR.IO 
Ilica 5 ZAGREB Ilica 5 

Knjižara i papirnica 

ST. KUGLI 

ZAGREB, ILICA 30 

Sve školske knjige i potre- 
pštine 

Zatražite naše besplatne cjenike 


na ribež naribanih krastavaca i malo 
kiselog vrhnja. 

Torta od kestenja. Miješaj 14 dkg 
maslaca sa 14 dkg sitnog šećera, do- 
davaj 5 žumanjaka jedjn za -drugim, 
zatim 20 dkg kroz sito protjeranoga 
kestenja, 2 žlice mrvica i čvrsti sni- 
jeg od pet bjelanjaka. Razdijeli to u 
dva dijela i peci. Načini ovu kremu: 
Metni u kotlić 10 dkg šećera, koma- 
dić vanilije, dva žumanjka i jedan 
decilitar mlijeka ili slatkog vrhnja te 
tuci na pari, dok se ne zgusne. Po- 
sebno miješaj 10 dkg dobrog maslaca 
te pomalo dodavaj u napola ohlađe- 
nu kremu. K tomu još umiješaj 10 
dkg kroz sito prognječenih kestena. 
Tom kremom ispuni tortu u sredini, 
a odozgo prevuci ocaklinom od kave. 

S. A. 


Tjedni kalendar dobre domaćice 

Rlmokat. 

kalendar 

Listopad — Oktobar 

Nedjelja 

17 

Margareta 

Objed: Juha od cvjetače. Pržena 
teletina s miješanom salatom. Torta 
od kestenja. 

Večera: Kajgana sa šunkom i 
salatom od kupusa. 

Ponedjeljak 

18 

Luka 

Objed: Juha od kima. Okrug- 
ljice od žemlje s umakom od šljivina 
pekmeza. 

Večera: Punjeni krumpiri. 

Utorak 

19 

Petar Alk. 

Objed: Juha od kupusa, Pržolica 
sa kiselim krastavcima. 

Večera: Salata od leće. 

Srijeda 

20 

Ivan Kane. 

Objed: Juha od rajčica. Rezanci 
sa sirom. 

Večera: Špinat s‘ jajima. 

Četvrtak 

21 

Uršula 

Objed: Govedska juha. Govedina 
u umaku od luka s kašom od krum- 
pira. Palačinke s pekmezom. 
Večera: Naduvak od palačinki. 

Petak 

22 

Objed: Juha od graha. Valjušci 
od krumpira s umakom od rajčica. 

Kordula 

Večera: Soangalija od graha. 

Subota 

23 

Ivan Kap. 

Objed: Juha od riže. Teleći pa- 
prikaš. Omlet s bademima. 

Večera: Pečeni rezanci . sa. špi- 
natom. 




Pustolovni roman u slikama 


ZLATNI OTOK 

26. NAPISAO R. L. STEVENSON — ILUSTRIRAO STJEPAN PETREŠEVIĆ 



Jim se vratio k daščari, 
pred kojom je sada 
plamsala vatra. Iz kući- 
ce # je čuo glasno hrka- 
nje, pa *je mislio, da su 
to njegovi prijatelji. 


Uto Silverov papagaj 
počne kričati dvotalirke 
i probudi neprijatelje, 
koji su spavali. Jim se 
našao u rukama nepri- 
jateljskih gusara. 


Silver nije dozvolio, da 
se Jimu što zla učini, jer 
ga je htio privesti u svo- 
je kolo. No Jim je jedi- 
no mislio na svoje pri- 
jatelje. 


Mornari su se srdili na 
Jima. Stari mornaV Mor- 
gan tražio je, da ga za- 
kolju te je navalio na 
njega nožem. No Silver 
se tome usprotivio. 



ŽENSKO PISMO. I da: »Do- 
bila sam od Branke pismo sa 
šesnaest punih ispisanih stra- 
nica.« 

Anka: »A što ti piše?« 

I d a: »Piše, da bi me vrlo ra- 
da opet vidjela, jer bi mi imala 
mnogo toga pripovijedati.« 

ŠKRTOST. Škrtac: »Dajte 
mi za dva dinara otrova!« 

T r g ov ac: »Za dva dinara 
ne prodajemo — najmanja koli- 
čina stoji deset dinara.« 

Škrtac: »Onda ću ipak ra- 
dije — ostati na životu!« 

MONOLOG U VINSKOM RA- 
SPOLOŽENJU. »To je grozno! 
Pijem, pijem, da zaboravim na 
svog kućnog zmaja, a onda do- 


đem kući i najednom vidim — 
dvije žene.« 

ŽENSKA LOGIKA. Ona: »Ju- 
čer sam u Ilici srela Krčelića i — 
zamisli: nije me ni pozdravio.« 

On: »To nije mogao biti Kr- 
čelić, jer on se sada nalazi u 
Parizu na izložbi.« 

Ona: »Ali zato je ipak mo- 
gao pozdraviti!« 

SUVREMENO ZANIMANJE. 
A: »Što ste vi po zanimanju?« 

B: »Umjetnik u gladovanju.« 

A: »U kakvom cirkusu?« 

B: »Ne! Kod kuće.« 

LUKAVA PUNICA. Mlada 
gospođa: »Mama, a zašto ni- 
si najavila svoj dolazak?« 


Punica: »Htjela sam opet 
jednom vidjeti i svoga zeta!« 

NA SELU. Filmska glu- 
mica: »Ah, kako je ovdje sve 
prirodno, divno, prekrasno! . . . 
Šteta, što se i veći gradovi ne 
grade na selu . . .« 

U ŠKOLI. Profesor: »Tko 
bi mi znao kazati, što je to pe- 
simist?« 

Jedan đak: »Pesimist je 
čovjek, koji je zadovoljan samo 
onda, kada je nesrećan, ali i 
tada još je mrzovoljan.« 

ZGODAN ODGOVOR. Žena; 
»Opet si se napio!« 

Muž: »Da! To uvijek odmah 
primijetiš... Ali nikad još nisi 
primijetila, kad sam bio — že- 
dan !« 


DOBRIJAN IGRA NA LUTRIJI 



U sobici čika stoji, 
zaključao svoja vrata, 
te polako i strpljivo 
zida kuću od karata. 


Lutrija se danas igra 
od jednoga milijuna; 
kupio je čika srećku, 
duša mu je nade puna! 


Okreće se kolo sreće, 
koje vrlo često vara, 
i donese Dobrijanu 
nekoliko tek dinara! 


Odletio golub sreće 
s milijunom ispod vrata, 
tužan padne dobri čika, 
sruši kuću od karata! 


llustrovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji * 
Zagreb, Trer.kova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
. Obitelj " se tiska u Tiskari Narodnih Novina u Zagrebu. Za tiskara odgovara V. Kirin. Deželićeva ul. 2. 

1. TAMNOPLAVI JESENSKI KOSTIM sa širokim ovratnikom i velikim džepovima. Kroj je vrlo jedno- 
stavan. — 2. ZELENI KAPUT sa smeđim pucetima. Pojas samo straga. Tome smeđi šešir i rukavice. — 3. 

SIVI KOSTLV1 sa crnim krznenim ovratnikom. Daje vrlo elegantan izgled. — 4. SMEĐI JESENSKI KAPUT sa 
interesantnim ovratnikom. Zakopča se samo na 2 puceta. |Crii®|jlC3 

Složio Vilim Klobučar, Zagreb 
Vodoravno: 2. Dio dana, 3. najviša 
točka objekta, 1. dio tijela (pl ), 9. glaz- 
beni instrument, 11. dio tijela, 13. boja, 
16. grčko slovo, 16. stari uzvik, 18. papiga, 
20. krater grotlo, 22. vodena životinja, 23. 
egipatska božica, 24. prilika, 26. dio glave 
(pl.) 28. = 18., 29. dio pluga, 31. avarski 
tabor, 33. poza, 34. društvo, 35. dom živo- 
tinja; zviježđe, 36. kraćeno žensko ime, 37. 
muško ime; ćutilo. 

Okomito: 1. Odjevni predmet, 4. vrst 
oborine, 5. pas, 6. rođak, 7. 10 grama, 8. 
stare mjere 10. sat, 12. sagovi za brisanje 
nogu, 14. trošenje djelovanjem vode, 16. 
mrlja, 17. grčka pokrajina; kozmet. marka, 
19. potomak, 21. vrst pjesme, 25. žandar, 
26. grčko podzemlje, 27. azijski narod, 29. 
roditelj, 30. »rebro Adamovo«. 32. stanov- 
nik evropske države, 33. sanje, snovi. 

Među odgonetače podijelit će Uredništvo 
»Obitelji« deset romana iz Knjižnice Dobrih 
Romana. 



Najljepši hrvatski dječji mjesečnik »Mala 
Mladost« stoji u pretplati samo deset dinara. 
Svaka hrvatska kuća treba da prima za svo- 
je mališe taj prekrasni dječji mjesečnik. 
»Mala Mladost« — dječja radost! Naručuje 
se na Upravu »Male Mladosti«, Zagreb 
Trg Kralja Tomislava 21. 



